Оперативи план рада Техничке школе у Железнику, Београд

за школску годину 2021/22.

Друго полугодиште

Оперативни план рада Техничке школе за друго полугодиште је састављен и биће реализован у потпуности у складу са Упутством Министарства просвете, науке и технолошког развоја од 25.8.2021.год.

Основе Оперативног плана рада Техничке школе усвојене су на заједничкој седници Педгошког колегијума и Тима за обезбеђивање квалитета и развој установе на почетку школске године.

Оперативни план ће бити постављен на сајт школе и са њим ће бити упознати сви наставници, родитељи и ученици на седницама Наставничког већа, Савета родитеља, родитељским састанцима и на часовима одељенског старешине.

Школа ће наставу реализовати према одлукама Тима за школе. Натава по моделима ће бити организована на следећи начин:

**Настава по I моделу:**

Настава ће бити организована по учионицама и кабинетима према распореду часова од 45 минута и са распоредом звоњења од 8:20 часова. Сваком одељењу је додељена учионица, а настава је у кабинетима стручних предмета у групама.

Канали комуникације наставника са ученицима и родитељима одвијаће се електронски, преко имејла и електронске учионице, додатно одељенске старешине има слободу избора да комуницирају и на друге начине (телефонски, друштвене мреже, Viber групе,...). Све важне информације ће бити постављене на сајт школе.

Школа ће наставити да користит апликацију за учење на даљину Google Classroom. Током I модела наставе учионице ће се користити као подршка непосредној настави за постављање материјала за учење.

Допунска, додатна и припремна настава реализоваће се према унапред дефинисаном распореду, пре и након редовне наставе, а распоред ће бити усаглашен на седницама Одељенских већа. Водиће се рачуна о оптерећености ученика. Исто важи и за све ваннаставне активности, као што је једносменски рад, секције и пројекти. Дезинфекција простора ће бити извршена сваки пут када се групе ученика мењају, као и пре наставе и на два велика одмора.

У прилогу је распоред часова, распоред учионица по одељењима и распоред звоњења. Школа ради у једној смени.

Едукација о вирусу Covid-19 биће поновљена током фебруара на часовима Одељенског старешине, Грађанског васпитања и на часовима других предмета где год је могуће. Користиће се презентација Иване Михаиловић, психолога школе која је бити постављена у електронским учионицама.

Дежурства наставника ће бити појачана како би се све мере поштовале. Родитељи су у обавези да својој деци обезбеде заштитне маске, а школа запосленима. У школу не може нико ући без маске. Школа обезбеђује остала средства за дезинфекцију.

Седнице свих стручних органа одржаваће се у Свечаној сали школе и библиотеци због безбедности.

**Настава по II моделу:**

Настава ће бити организована по учионицама и кабинетима према распореду часова од 45 минута и са распоредом звоњења од 8:20 часова. Сваком одељењу је додељена учионица, а настава је у кабинетима стручних предмета у групама.

Ученици свих одељења су одељенске старешине поделиле у две групе према слободној мишљењу на почетку првог полугодишта и тако настављају и у другом. Изузетак су одељења са мањим бројем ученика од 16, а то су одељења I4, I5, II4 и II5, која ће наставу похађати у школи сваки дан. За одељења која се деле на две групе настава ће се реализовати према упутству Министарства и то на следећи начин:

У првој недељи од 24.1.2022. у понедељак и среду долазе ученици прве групе, а у уторак и петак друге групе. Четвртак 27.01.2022. је ненаставни дан, обележен материјалима на сајту школе. Објављен је награђен рад ученика на литерарном конкурсу поводом славе ликовним радовима ученика.
Од понедељка 31.01.2022. ученици прве групе долазе на непосредну наставу према распореду часова у уторак и четвртак, а друга група понедељак, среда и петак. Наредне недеље групе раде по обрнутом распореду.

Ученици одељења II5 понедељком и четврком практичну наставу изводе по дуалу у компанијама.

Школа ће користити апликацију за учење на даљину Google Classroom и постојеће електронске учионице.

Настава ће се реализовати у реално време, наставници ће постављати наставне материјале са заказивањем у реалном времену, а према техничким могућностима и слободној процени наставника (рачунар, интернет) могуће је користити и Google Meet. Настава ће се реализовати по истом распореду часова, распореду звоњења и распореду учионица и кабинета као у моделу I.

Допунска, додатна и припремна, као и остале активности реализоваће се као и по моделу I након редовне наставе по истом распореду часова и распореду звоњења. За све организације наставе наставници ће се обратити Милици Драгишић, организатору практичне наставе.

Оцењивање ће искључиво бити у школи када су ученици присутни према Правилнику о оцењивању.

Седнице свих стручних органа одржаваће се у Свечаној сали школе и библиотеци због безбедности или електронским путем у зависности од епидемиолошке ситуације и одлука Тима за школе.

**Настава по III моделу:**

Када школа пређе на трећи модел, наставе која је у потпуности на даљину, часови ће се реализовати у реалним времену са трајањем од 45 минута, према истом распореду часова и истој сатници звоњења. Наставиће се рад у већ постојећим електронским учионицама. Као подршка настави и учењу користиће се снимљени часови доступни на порталима Моја школа и РТС Планета.

Директор и стручни сарадници имају приступ свим електронским учионицама и видео позивима тако да ће пратити овај вид наставе.

Оцењивање ће бити искључиво у школи према посебном распореду и договору поштујући Правилник о оцењивању и водећи рачуна о оптерећености ученика.

Посебан распоред оцењивања биће у договору са предметним наставницима и организатором практичне наставе. Данима када буде реализовано одговарање ученика у школи одељење неће пратити наставу на даљину у реалном вемену, биће постављени материјали за учење које могу пратити у поподневним часовима.

Седнице свих стручних органа одржаваће се у електронски.

27.01.2022.

Оливера Бабић, дипл.математичар

Директор Техничке школе